إيرين ييݣر (ب جاپونية エレン・イェーガー، ب لألمانية Eren Jäger) هوّا شخصية خيالية ؤ شّخصية لّولية (رّئيسية) ديال لقصة د شينݣيكي نو كيوجين لّي مألفها هاجيمي إيساياما. لقصة كتبدا ملي كان إيرين ف عمرو 10 سنين، ؤ كتسالا فاش ولّا عندو 19 عام. إيرين شاف مّو كتقتل بشكل وحشي من طرف لعمالقة فاش كان صغير، ؤ ولّا دّافع ديالو هوّا يقتل لعمالقة كاملين. من بعد ما تخرج من لأكاديمية لعسكرية، غادي يشارك ف لمعركة ديال تروست، لّي غادي يكتاشف فيها بلي عندو لقدرة باش يتحول ل عملاق فيه 15 ميترو. بزاف د لقاريين ؤ لمشاهدين ف لبدية ديال لقصة ماكانتش عاجباهم شّخصية د إيرين، حيت كيبان عدواني ؤ غضبان ؤ ديما كيخصّو شي حد يخرّجو من شي موقف ماشي هوّا هاداك، مي معا تّطور ديال لأحدات كتبدّل شّخصية ديالو ؤ كيولي مكالمي ؤ كيفكر قبل ما يدير شي فعلة. "Attack on Titan: Eren Yeager Is a Bad Protagonist... and That's Great" (بنڭليزية). 20 أبريل 2020.